અત્યારે માત્ર સરકારી જ નહીં, ખાનગી દવાખાનાંઓ પણ દર્દીઓની ઊભરાઇ રહ્યાં છે. છેલ્લા બે-ત્રણ દિવસ દરમિયાન વાઇરલ ઇન્ફેક્શન, તાવ, શરદીના કેસોમાં ૧૦થી ૧પ ટકા વધારો નોંધાયો છે. બાળકોની ઈમ્યુનિટી એટલી સ્ટ્રોંગ ન હોવાના કારણે બાળકો ખૂબ જ ઝડપથી વાઇરલ ઇન્ફેક્શનના સકંજામાં આવે છે. બાળકોમાં શરદી, ખાંસી અને એલર્જીક બ્રોન્કાઇ‌િટસ, વાઇરલ ડાયરિયાની જૂની ફરિયાદો વધી છે. આ સિઝનમાં પોલોન્સ એલર્જી વધે છે. વાતાવરણમાં ફેરફારના કારણે નોવાર્ક વાઇરસ સક્રિય બને છે.